1 din 5 români este nevoit să dea mită pentru serviciile medicale. Suntem remarcații unui studiu al UE.
Un studiu care a vizat corupția ne pune în fruntea unui clasament neonorabil în Uniunea Europenă. Aproape o treime dintre cetățenii Uniunii Europene au depins de cunoștințe pentru a accesa serviciile medicale. 1 din 5 români a mărturisit că a fost nevoit să dea mită pentru a avea parte de servicii medicale.
Un studiu întocmit de Barometrul Global al Corupției ne pune, din nou, în fruntea unui clasament neonorabil în Uniunea Europene, informează The Guardian.Mai exact, aproape o treime dintre cetățenii Uniunii Europene au depins de cunoștințe, sau cum se mai zice în spațiul mioritic, "pile", pentru a accesa serviciile medicale. La acest capitol, Cehia conduce detașat, cu un procent de 56%, urmată de Portugalia, cu 46%, și Ungaria, cu 41%. La acest capitol, media Uniunii Europene este de 29%, aproape o treime din toți cetățenii blocului comunitar.Totuși, studiul a mai abordat un aspect – șpaga sau mita dată pentru a obține serviciile medicale. Acesta este și topul în care "strălucim": 22% dintre români au mărturisit faptul că au fost nevoiți să facă acest lucru. În urma noastră sunt bulgarii, cu 19% și ungurii, cu 17%.Media Uniunii Europene este de 6% la acest capitol. În acest top apar și surprize – Belgia și Austria au aproximativ 10% din populație care practică acest obicei – țări pe care le considerăm net superioare din punct de vedere al civilizației.